
A szeminárium célja az ógörög nyelv alapvető alak- és mondattani jelenségeinek, valamint alapszókincsének megtanítása, továbbá néhány fontosabb irodalmi részlet olvastatása. A kurzus során a hallgatók megismerkednek a névmások rendszerével, beleértve a személyes, birtokos, visszaható, vonatkozói és a fontosabb mutató névmásokat, valamint ezek ragozási sajátosságaival és latin párhuzamaival.
A szeminárium foglalkozik a coniugatiók rendszerének feldolgozásával, a leggyakoribb praepositiók, módosítószavak és kötőszavak felismerésével, az igenevek közül pedig a participiumok és az infinitivusok mondattani szerepével, valamint a szövegekben előforduló esettani jelenségekkel. A hallgatók megismerkednek a rendhagyó igealakokkal, a szenvedő szerkezettel és annak fordításával mondatelemzés révén. Emellett a mondatrövidítő szerkezetek fő szerkezeti elemeinek felismerését és az alá- és mellérendelő mondatok, kötőszavak elemzését is gyakorolják.
A kurzus végére a hallgatók képesek lesznek ismeretlen ógörög nyelvű szövegben is tájékozódni, felismerni annak alapvető grammatikai struktúráit, valamint megnevezni a grammatikai funkciókat. Továbbá képesek lesznek a mondatnál magasabb szintű szövegalkotó struktúrák felismerésére és a szöveg alapvető kommunikációs funkcióinak meghatározására.
A szeminárium során a hallgatók elsajátítják az ógörög nyelv grammatikai rendszerét, beleértve a legfontosabb rendhagyóságokat, az igeneves szerkezeteket és a mondattan alapvető jelenségeit. Képesek lesznek a grammatika és a jelentés összekapcsolására, valamint ismerni fogják a grammatikai eszközök elnevezését.

A kurzus tervezett menete:
1. [bookmark: yui_3_17_2_1_1662236488884_1327] Bevezetés
2.  α-tövű névszóragozás; névelők; praesens imperfectum
3.  ο-tövű névszóragozás; praeteritum imperfectum
4.  Mássalhangzó-tövűek (PTK)
5.  Medio-passivum, magánhangzó-összevonás
6.  Participium, infinitivus
7.  Aoristos, futurum
8.  Vonatkozó névmás
9.  σ-tövűek; ν-tövűek
10.  Praesens perfectum

Oktatási segédanyag:
· Maywald J. – Vayer L. – Mészáros E.: Görög nyelvtan.
· Farkas Z. – Horváth L. – Mayer Gy.: Kezdő és haladó ógörög nyelvkönyv.
· Bolonyai G. – Forró O. – Kulin V.: Istenek párbeszédei. Bevezetés az ógörög nyelvbe.

A jegyszerzés feltételei:
A szeminárium látogatásköteles, a hallgató összesen 3 alkalommal hiányozhat. A hallgató a félévközi kisebb dolgozatok illetve a félévközi és félév végi beszámoló alapján kap jegyet. A hallgatók minden óra elején számot adnak az addig megismert nyelvtani anyagból és az olvasott szövegek szókincséből. Távoktatás ideje alatt a szeminárium és a beszámoló videokonferencia (Webex) formájában, a dolgozatok pedig teszt formájában valósulnak meg az elearning rendszeren belül.
